Man (90) ernstig beseer ná golfkarretjie oor hom ryŉ 90-jarige man het ernstige beserings opgedoen nadat ŉ golfkarretjie oor hom gery het. Die man was glo op die 11de putjie op ŉ golfbaan in Pietermartzburg besig om sy golfhou uit ŉ sandgat te bereken, toe ŉ golfkarretjie, sonder waarskuwing, aangery gekom het en oor die bejaarde man gery het. ER24-paramedici het na die toneel gehaas en die man in erge pyn gevind. Hy het ŉ diep snywond aan sy linkerbeen en ŉ gebreekte been en gebreekte heup gehad. Paramedici het die man op die toneel behandel en hom toe na die Mediclinic in Pietermaritzburg vir verdere behandeling afgevoer.